Katarína Kabáth

Bujarnenie

Ukážka z elektronickej knihy

Bujarnenie

Imorana

Katarína Kabáth

Vydala Katarína Kabáth - KataStrophae Publishing v roku 2020 ako svoju 1. elektronickú publikáciu.

www.katastrophae.com, www.katakabath.com

e–mail: poezia@katakabath.com, katka365@gmail.com

Redakcia: Miroslav Danihel

Ilustrácie na obálke i v knihe: Olga Yakubovskaya

Grafická úprava: Petr Klement, Katarína Kabáth

Fotografia autorky © Pavel Adam

Rozsah: 113

Prvé elektronické vydanie

Copyright © Katarína Kabáth 2020

Objednávky tlačených kníh:

tel.: +420 777 306 576

e–mail: poezia@katakabath.com, katka365@gmail.com

Objednávky elektronických kníh:

www.martinus.sk a www.martinus.cz, www.katastrophae.com

ISBN ePub 978-80–88224-01–3

ISBN Mobi 978-80-88224-02-0

ISBN PDF 978-80-88224-03-7

Vytvorenie elektronickej verzie Dibuk, s. r. o., 2020

Vytvorené prostredníctvom Publico.sk

Katarína Kabáth

(1976)

Kým je podľa vás…

“Žena. Živel. Energie. Láska. Radost. Život tady a teď. – to je autorka této knihy.” Lucie Č.

“Hlboký človek s krásnym úsmevom, usmiatymi očami a prajným srdcom.” Miroslav D.

“Nekľud v žilách, život naplno, ľudia nablízku, empatia, ľudskosť a klaunský nos vo vrecku.” Petr K.

Kto som?

Som milovníkom života takého, aký je, tu a teraz. So všetkými jeho dokonalými nedokonalosťami ma inšpiruje žiť, deliť sa o všetko, milovať, pracovať, cestovať, odpočívať naplno a každý deň. Som tiež mamou úžasnej 18–ročnej dcéry Katky, vďaka ktorej rastiem a učím sa. Mám rada svoju prácu, pri ktorej sa stretávam s ľuďmi z rôznych kontinentov ako koučka, facilitátorka a lektorka. Som pri tom, keď prichádzajú na to, čo všetko v sebe majú, hľadajú odvahu žiť svoje životy naplno a robiť to, čo ich uspokojuje a dáva im zmysel. Milujem inakosť iných, rada jem, tancujem, cestujem, viedla som učiteľské workshopy v Myanmarsku, lektorovala v Keni, Singapure, učila som sa v Izraeli či Dánsku.

Zvedavosť v očiach

Radosť v kútikoch

Duša sa sánkuje

A cestou

Na vyplazený jazyk

Chytá vločku

Za vločkou

Túto knihu venujem dvom vzácnym ženám:

Svojej dcére a nádhernej mladej žene s vlastnou hlavou, Katke.

Je úžasné, byť tvojou mamou.

Ďakujem ti.

Svojej mame Katke (Estere),

ktorá ma celý život všemožne a s láskou podporuje.

Ďakujem, že môžem byť tvojou dcérou.

KOLOBEH

Právě teď

Čas vrtí ocasem

Chce si hrát

Z obojku volnost

Očichat kapku rosy

Vyválet se v trávě

A s mokrým kožichem

Vrací se zpět

Bublina bez času

Vznáší se z bublifuku

Výš a výš

21.12.2014

Komentár milujúceho brata: ...z volnosti obojek

Rozjarieva sa

Život pobehuje naokolo

Vrtí chvostom

Chce sa hrať...

V jeho trblietavých očiach

Prebleskne žiara

Živá, tak veľmi živá

Ako zjari

Byť

Či nebyť ?

Teplo zeme

Pod nohami

Vôňa žitia mi pošteklila

Špičku nosa...

...Opäť jeden krok

A zase jeden...

...Ono to pôjde...

Praha, 26.6.2015

Žltá bielej

Žlté lístie si tancuje

Na uhlíkovo čiernych kmeňoch

Pomaly zaspávajúcich stromov

Krajina beží vedľa trate

V ústrety zime a nahote

Bad Schandau, 30.10.2015

Komentár milujúceho brata: Páči sa mi myšlienka pomaly zaspávajúcich stromov... úplne vidím, ako pomaly zaspávajú vedľa seba stromy a malý stromček hovorí svojej veľkej mame... Mami, ešte si prečítam posledný list a už pôjdem spať. Dobre?...

Oslava

O kvapky dažďa sa opierajúc

O šum lístia pod nočnou oblohou

O teplo, čo telom mojím prúdi

S otvorenou náručou ti – život,

Vzdávam hold

Práve tu, 29.11.2015

Vianoce

Láskavosť,

Svetielka v očiach naokolo

Stromček v duši

Štedrosť vo vzduchu

Jedlo na stole

Zopár blízkych

A vďačnosť

Horný Bar, 13.12.2015

Vianoce inak

Na sto spôsobov

Viem predstaviť si

Vianoce

Na sto spôsobov

Ako ich prežiť

So sebou

Na sto spôsobov

Ako byť silná i slabá

Vianočne...

...a sama

Plzeň, 27.11.2015

Moja krajina

Som opäť raz plná

Pretekám

Tečiem skalami

Horskými bystrinami

Vodopádmi

Omývam korene stromov

A ony ma hladia

Chvíľu kolísajú

Zo mňa žijú

A ja z nich...

Plzeň, 18.12.2015

Ohňostroj

Detské dlane na malých uškách

Oči zvedavo hľadia do výšky

Na trieskajúcu nádheru nad sebou

A ešte raz v závoji vĺn

Rana za ranou

Ohnivé obrazy na nebi

Čo dych nám berú

Čosi kdesi zaplnia čarom

A dymom

A ideme ďalej...

Singapur, 1.1.2016

Koniec ukážky

Table of Contents

Titulná strana

Predná tiráž

O autorke

KOLOBEH

Právě teď

Rozjarieva sa

Žltá bielej

Oslava

Vianoce

Vianoce inak

Moja krajina

Ohňostroj

TY, JA

Z CIEST